Jeigu žinote visus niuansus, susijusius su gabionų įrengimu, tada tikrai galima pačiam pasidaryti gabioną iš tvoros tinklo. Vis dėlto praktika rodo, kad eksperimentai, nežinant visų plonybių ir subtylybių, susijusių su gabionų įrengimu, dažniausiai baigiasi nesėkme arba gautas rezultatas nuvilia. Iš standartinių stačiakampių (1000x500x500 mm) arba kvadratinių (1000x1000x1000 mm) segmentų, kurių akučių dydis – 50x200 mm, montuojami gabionai gali atlikti utilitarinę bei dekoratyvinę funkcijas. Jie gali būti įrengiami, norint sutvirtinti sklypo šlaitus, pakeisti monolitinių tvorų stulpus, atlikti patvaraus suoliuko pagrindo funkciją ar tiesiog būti akį traukiančiu dekoratyviniu elementu. Nepriklausomai nuo to, kokiu tikslu siekiate įsirengti gabioną, reikia turėti omenyje, kad akmenys sveria, todėl gabionas turi būti įrengiamas, nepažeidžiant tinklo, pasirenkant tinkamo storio, atitinkamas tvirtinimo detales.